Kommissionens forordning (EF) nr. 2534/2000

af 17. november 2000

om ændring af forordning (EF) nr. 2709/1999 om åbning af EF-toldkontingenter for 2000 for får, geder, fårekød og gedekød henhørende under KN-kode 01041030, 0104 10 80, 0104 20 10, 0104 20 90 og 0204 og om undtagelse fra forordning (EF) nr. 1439/95 om gennemførelsesbestemmelser til Rådets forordning (EØF) nr. 3013/89 for så vidt angår indførsel og udførsel af fåre- og gedekød samt om ændring af forordning (EF) nr. 1439/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi(1), senest ændret ved forordning (EF) nr. 2435/98(2), særlig artikel 8,

under henvisning til Rådets forordning (EF) nr. 3491/93 af 13. december 1993 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Ungarn på den anden side(3), særlig artikel 1,

under henvisning til Rådets forordning (EF) nr. 3296/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side(4), særlig artikel 1,

under henvisning til Rådets forordning (EF) nr. 3297/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side(5), særlig artikel 1,

under henvisning til Rådets forordning (EF) nr. 3382/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side(6), særlig artikel 1,

under henvisning til Rådets forordning (EF) nr. 3383/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien på den anden side(7), særlig artikel 1,

under henvisning til Rådets forordning (EF) nr. 1727/2000 af 31. juli 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Ungarn(8), særlig artikel 1, stk. 3,

under henvisning til Rådets forordning (EF) nr. 2433/2000 af 17. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Den Tjekkiske Republik(9), særlig artikel 1, stk. 3,

under henvisning til Rådets forordning (EF) nr. 2434/2000 af 17. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Den Slovakiske Republik(10), særlig artikel 1, stk. 3,

under henvisning til Rådets forordning (EF) nr. 2435/2000 af 17. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Rumænien(11), særlig artikel 1, stk. 3,

under henvisning til Rådets forordning (EF) nr. 2290/2000 af 9. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Republikken Bulgarien(12), særlig artikel 1, stk. 3, og

ud fra følgende betragtninger:

(1) I bilag A til forordning (EF) nr. 1727/2000 fastlægges de mængder af en række landbrugsprodukter, undergivet toldkontingenter, lofter eller referencemængder, der kan indføres toldfrit fra Ungarn fra den 1. juli 2000.

(2) I bilag A til forordning (EF) nr. 2433/2000 fastlægges de mængder af en række landbrugsprodukter, undergivet toldkontingenter, lofter eller referencemængder, der kan indføres toldfrit fra Tjekkiet fra den 1. juli 2000.

(3) I bilag A til forordning (EF) nr. 2434/2000 fastlægges de mængder af en række landbrugsprodukter, undergivet toldkontingenter, lofter eller referencemængder, der kan indføres toldfrit fra Slovakiet fra den 1. juli 2000.

(4) I bilag A til forordning (EF) nr. 2435/2000 fastlægges de mængder af en række landbrugsprodukter, undergivet toldkontingenter, lofter eller referencemængder, der kan indføres toldfrit fra Rumænien fra den 1. juli 2000.

(5) I bilag A til forordning (EF) nr. 2290/2000 fastlægges de mængder af en række landbrugsprodukter, undergivet toldkontingenter, lofter eller referencemængder, der kan indføres toldfrit fra Bulgarien fra den 1. juli 2000.

(6) Da indførslen forvaltes på grundlag af kalenderåret, udgør mængderne for 2000 summen af halvdelen af mængden for perioden 1. juli 1999 til 30. juni 2000 og halvdelen af mængden for perioden 1. juli 2000 til 30. juni 2001.

(7) Det er derfor nødvendigt at ændre Kommissionens forordning (EF) nr. 2709/1999 af 17. december 1999 om åbning af EF-toldkontingenter for 2000 for får, geder, fårekød og gedekød henhørende under KN-kode 01041030, 0104 10 80, 0104 20 10, 0104 20 90 og 0204 og om undtagelse fra forordning (EF) nr. 1439/95 om gennemførelsesbestemmelser til Rådets forordning (EØF) nr. 3013/89 for så vidt angår indførsel og udførsel af fåre- og gedekød(13) og at ændre Kommissionens forordning (EF) nr. 1439/95(14), senest ændret ved forordning (EF) nr. 2709/1999(15), for at tage hensyn til disse indrømmelser.

(8) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE FORORDNING:

Artikel 1

Artikel 14, stk. 1, i forordning (EF) nr. 1439/95 affattes således:

"1. Oprindelseslandet anføres i rubrik 8 i licensansøgningen og i licensen. For produkter under KN-kode 01041030, 0104 10 80 og 0104 20 90 og for produkter fra Polen under KN-kode 01042010 anføres oplysninger om nettomasse og i givet fald det antal dyr, der skal indføres, i rubrik 17 og 18 i licensansøgningen og i licensen.

Licensen forpligter til indførsel fra det angivne land."

Artikel 2

I forordning (EF) nr. 2709/1999 foretages følgende ændringer:

1) Artikel 2 affattes således:

"Artikel 2

Ved indførsel til Fællesskabet af får, geder, fårekød og gedekød henhørende under KN-kode 01041030, 0104 10 80, 0104 20 90 og 0204 med oprindelse i de i bilagene anførte lande og ved indførsel af levende, racerene avlsgeder henhørende under KN-kode 01042010 med oprindelse i Polen suspenderes eller nedsættes tolden i perioderne til niveauerne og inden for mængderne i de toldkontingenter, som fastsættes i denne forordning."

2) Artikel 3, stk. 2, affattes således:

"2. De mængder levende dyr og kød udtrykt i slagtekropsækvivalent henhørende under KN-kode 01041030, 0104 10 80, 0104 20 90 og 0204 og endvidere ved indførsel fra Polen henhørende under KN-kode 01042010, for hvilke den told, der gælder for indførsel af produkter med oprindelse i specifikke leverandørlande, nedsættes til 0 % i perioden 1. januar til 31. december 2000, er fastsat i bilag II."

3) Artikel 6, stk. 1, affattes således:

"1. Afsnit II A anvendes med de fornødne ændringer for indførsel af produkter henhørende under KN-kode 01042010 fra Polen."

4) Artikel 6, stk. 2, udgår.

5) Bilag II affattes som angivet i bilaget til nærværende forordning.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. november 2000.

På Kommissionens vegne

Franz Fischler

Medlem af Kommissionen

(1) EFT L 328 af 20.12.1995, s. 31.

(2) EFT L 303 af 13.11.1998, s. 1.

(3) EFT L 319 af 21.12.1993, s. 1.

(4) EFT L 341 af 30.12.1994, s. 14.

(5) EFT L 341 af 30.12.1994, s. 17.

(6) EFT L 368 af 31.12.1994, s. 1.

(7) EFT L 368 af 31.12.1994, s. 5.

(8) EFT L 198 af 4.8.2000, s. 6.

(9) EFT L 280 af 4.11.2000, s. 1.

(10) EFT L 280 af 4.11.2000, s. 9.

(11) EFT L 280 af 4.11.2000, s. 17.

(12) EFT L 262 af 17.10.2000, s. 1.

(13) EFT L 327 af 21.12.1999, s. 24.

(14) EFT L 143 af 27.6.1995, s. 7.

(15) EFT L 327 af 21.12.1999, s. 20.

BILAG

"BILAG II

DE I ARTIKEL 3, STK. 2, OMHANDLEDE MÆNGDER FOR 2000

Løbenummer 09.4575

Nultoldsats (tons slagtekropsækvivalent)

>TABELPOSITION>"